
PËR NUMRIN E NXËNËSVE PËR KLASË DHE NORMAT E PUNËS MËSIMORE NË INSTITUCIONET E ARSIMIT PROFESIONAL

Në mbështetje të pikës 4, të nenit 102, të Kushtetutës së Republikës së Shqipërisë, të shkronjave “b” dhe “ç”, të nenit 7, të ligjit nr. 15/2017, “Për arsimin dhe formimin profesional në Republikën e Shqipërisë”,

UDHËZOJ:

Numri i nxënësve për klasë dhe normat e punës mësimore në institucionet e arsimit të mesëm profesional janë si më poshtë:
A. Numri i nxënësve për klasë
1. Klasat në arsimin profesional formohen jo më pak se 16 nxënës dhe jo më shumë se 32 nxënës.
2. Ndarja e klasave paralele të bëhet sipas kësaj rregulle: 
a) dy klasa paralele, kur numri i nxënësve është 33–64 nxënës;
b) tri klasa paralele, kur numri i nxënësve është 65–96 nxënës;
c) katër klasa paralele, kur numri i nxënësve është 97–128 nxënës;
d) pesë klasa paralele, kur numri i nxënësve është 129–160 nxënës;
e) ndarja e nxënësve në më shumë se 5 klasa paralele vazhdon sipas rregullës së përcaktuar në pikën 2.
B. Numri i drejtuesve 
1. Kur numri i nxënësve është 251–500, emërohet një nëndrejtor shkolle; 
2. Kur numri i nxënësve është 501–900, emërohen dy nëndrejtorë shkolle;
3. Kur numri i nxënësve është mbi 900, emërohen tre nëndrejtorë shkolle. 
C. Norma mësimore javore e mësuesve dhe e drejtuesve 
1. Normat për lëndët ë kulturës së përgjithshme:
	a) mësuesi i gjuhës shqipe dhe i letërsisë
	18 orë në javë;

	b) mësuesi i gjuhës së huaj, i matematikës, i fizikës, i biologjisë, i kimisë, i informatikës, i historisë, i gjeografisë, i teknologjisë, i shkencave shoqërore (filozofi, psikologji, qytetari, sociologji), i ekonomisë	
	


20 orë në javë;

	[bookmark: _GoBack]c) mësuesi i lëndëve të tjera
	22 orë në javë.

	2. Normat për lëndët e kulturës profesionale:
	

	Mësues i teorisë profesionale
	22 orë në javë;

	Mësues i praktikës profesionale
	24 orë në javë.

	3. Normat për drejtuesit:
	

	a) drejtori i shkollës me 81–251 nxënës
	6 orë në javë;

	b) çdo nëndrejtor, pavarësisht numrit të nxënësve
	6 orë në javë.



Drejtori dhe nëndrejtorët e shkollës e plotësojnë normën e tyre mësimore javore vetëm me orë të profilit të diplomës që zotërojnë. 
D. Norma e vlerësimit të arritjeve 
1. Drejtori i shkollës me 81–900 nxënës: 4 orë në javë (3 orë për vlerësim të cilësisë së procesit mësimor dhe 1 orë për dokumentacionin shkollor); 
2. Drejtori i shkollës me mbi 900 nxënës: 3 orë në javë (2 orë për vlerësim të cilësisë së procesit mësimor dhe 1 orë për dokumentacionin shkollor); 
3. Nëndrejtori i shkollës me 81–900 nxënës: 4 orë në javë (3 orë për vlerësim të cilësisë së procesit mësimor dhe 1 orë për dokumentacionin shkollor); 
4. Nëndrejtori i shkollës me mbi 900 nxënës: 3 orë në javë (2 orë për vlerësim të cilësisë së procesit mësimor dhe l orë për dokumentacionin shkollor). 
E. Organizimi i mësimit në arsimin profesional
1. Orët teorike zhvillohen me të gjithë klasën në lëndët e teorisë profesionale;
2. Orët e praktikës profesionale zhvillohen në grupe jo më shumë se 16 nxënës, sipas drejtimeve dhe profileve.
F. Të përgjithshme
1. Mësuesi i lëndëve të kulturës së përgjithshme, mësuesi i teorisë profesionale dhe i praktikës profesionale plotëson normën mësimore javore me lëndë të profilit të diplomës që zotërojnë:
a) për mësuesit e lëndëve të përgjithshme, kur nuk ka orë të mjaftueshme në profilin e diplomës që zotëron, ai ngarkohet me orë mësimore të profileve të përafërta, sipas shtojcës 1 bashkëlidhur këtij udhëzimi; 
b) për mësuesit e teorisë profesionale dhe të praktikës profesionale, kur nuk ka orë të mjaftueshme në profilin e diplomës që zotërojnë, ai ngarkohet me orë mësimore të përafërta me profilin e diplomës së tij.
2. Të gjitha normat e veçanta, të përcaktuara në kreun e këtij udhëzimi, për efekte financiare kanë vlerën e orës mësimore. 
3. Masa e pagesës së orës suplementare bëhet sipas tarifave të orës mësimore suplementare, e miratuar me vendim të Këshillit të Ministrave.
4. Orë suplementare janë orët mësimore të cilat janë realizuar nga mësuesi mbi normën javore të tij.
5. Në arsimin e mesëm profesional mësuesi nuk lejohet të ketë orë suplementare, më shumë se 30% e normës javore.
6. Normë javore është norma mësimore që i ngarkohet mësuesit/drejtuesit për çdo javë të vitit mësimor. Norma javore e mësuesit përfshin orët e mësimit të çdo lënde që përmban plani mësimor dhe të çdo ore të përcaktuar në pikën “F” të këtij udhëzimi.
7. Normë vjetore e mësuesit quhet prodhimi i numrit më të madh të javëve mësimore të planit mësimor me normën javore të mësuesit.
8. Pagesa e orëve suplementare bëhet në fund të çdo muaji. Drejtoria e shkollës të llogarisë periodikisht pagesat e orëve suplementare, me qëllim që në fund të muajit pagesa e orëve suplementare të përfituara nga mësuesit gjatë muajit përkatës, të jetë në përputhje me orët faktike të realizuara nga mësuesi.
9. Puna e mësuesit kujdestar barasvlerësohet me 2 orë mësimore në javë.
10. Mësuesi që drejton bibliotekën e shkollës dhe punon me librin i llogariten: 
a) 3 orë në javë, kur shkolla ka bibliotekë dhe ka mbi 201–600 nxënës; 
b) 4 orë në javë, kur shkolla ka bibliotekë dhe ka mbi 600 nxënës. 
11. Mësuesi që është drejtues i një rrjeti profesional i llogariten 2 orë mësimore në javë.
12. Mësuesi që është pjesë e njësisë së zhvillimit llogariten 6 orë mësimore në javë.
13. Orët e angazhimit në njësinë e zhvillimit: 2 orë angazhimi në njësinë e zhvillimit = 1 orë mësimore.
14. Mësuesi që merret me veprimtaritë artistike dhe mësuesi që kryen detyrën e koordinatorit të qeverise së nxënësve, për shkollat nën 700 nxënës i llogariten 2 orë në javë dhe për shkollat mbi 700 nxënës i llogariten 4 orë në javë.
15. Mësuesi, në shkollat me më shumë se 700 nxënës, që kanë palestër dhe krijojnë e stërvitin ekipe sportive, jo në më shume se dy lloje sporti për femra dhe meshkuj, i ulet norma mësimore javore me 3 orë në javë.
16. Mësimi në lëndën e edukimit fizik zhvillohet i ndarë, sipas gjinisë dhe kur është e mundur mësuesi të jetë i së njëjtës gjini me nxënësit. Ndarja sipas gjinisë behet sipas kësaj rregulle:
a) në institucionet e arsimit të mesëm profesional, kur numri i nxënësve për çdo gjini është jo më pak se 10 nxënës, mësimi i edukimit fizik u bëhet i ndarë në gjini;
b) në institucionet e arsimit të mesëm profesional që kanë klasa paralele, kur numri i nxënësve për çdo gjini në të paktën një paralel, është më i vogël se 10 nxënës, mësimi i edukimit fizik të bëhet i ndarë në gjini, por duke bashkuar dy paralele; 
c) në institucionet e arsimit të mesëm profesional, që nuk kanë klasa paralele, kur numri i nxënësve për çdo gjini, është më i vogël se 10, mësimi i edukimit fizik të bëhet pa u ndarë në gjini. 
17. Mësuesve që vlerësojnë testimet e provimeve kombëtare të arsimit bazë, t’u llogaritet për efekt pagese orë mësimore për 3 teste të vlerësuara.
18. Mësuesve që vlerësojnë fazën II të olimpiadave kombëtare të organizuara nga ministria përgjegjëse për arsimin, t’u llogaritet për efekt pagese l orë mësimore për 3 teste të vlerësuara. 
G. Dispozitat e fundit 
1. Normat e punës mësimore-edukative dhe numri i nxënësve për klasë në institucionet e arsimit parauniversitar, do të jenë si më sipër, duke filluar nga viti shkollor 2019–2020. 
2. Për zbatimin e këtij udhëzimi ngarkohen Ministria e Financave dhe Ekonomisë, Agjencia Kombëtare Punësimit dhe Aftësimit, Agjencia Kombëtare e Kombëtare Arsimit Formimit Profesional dhe Kualifikimeve dhe ofruesit publik të arsimit profesional.
Ky udhëzim hyn në fuqi pas botimit në Fletoren Zyrtare. 

MINISTËR I FINANCAVE 
DHE EKONOMISË
Anila Denaj
SHTOJCË 1
ARSIMI I MESËM I LARTË DHE MËSUESIT SIPAS PROFILIT

a. Kurrikula bërthamë
	Nr.
	Lëndët
	Profili i kërkuar
	Profili i përafërt

	1.
	Gjuhë shqipe
	Gjuhë shqipe dhe letërsi
	

	2.
	Letërsi
	Gjuhë shqipe dhe letërsi
	

	3.
	Gjuhë e huaj e parë
	Gjuhë e huaj (anglisht, frëngjisht)
	

	4.
	Matematikë
	Matematikë
	Matematikë-fizikë

	5.
	Fizikë
	Fizikë
	Matematikë-fizikë

	6.
	Kimi
	Kimi
	Biologji-kimi

	7.
	Biologji
	Biologji
	Biologji-kmi

	8.
	Histori
	Histori
	Histori 

	9.
	Gjeografi
	Gjeografi
	Histori 

	10
	Qytetari
	Shkenca sociale
	Histori 

	11.
	Filozofi
	Shkenca sociale
	Filozofi

	12.
	Ekonomi
	Shkenca sociale
	Ekonomi

	13.
	TIK
	Informatikë, TIK, matematikë, informatikë
	Matematikë

	14.
	Edukimi fizik, sporte dhe shëndeti
	Edukim fizik
	

	
	
	
	


b. Kurrikula me zgjedhje
	Nr.
	Lëndët
	Profili i kërkuar
	Profili i përafërt

	1.
	Letërsi
	Gjuhë shqipe dhe letërsi
	

	2.
	Gjuhë e huaj e dytë
	Gjuhë e huaj (anglisht, frëngjisht)
	

	3.
	Fizikë
	Fizikë
	Matematikë-fizikë

	4.
	Kimi
	Kimi
	Biologji-kimi

	5.
	Biologji
	Biologji
	Biologji-kimi

	6.
	Histori
	Histori
	Histori-gjeografi

	7.
	Gjeografi
	Gjeografi
	Histori-gjeografi

	8.
	Qytetari
	Shkenca sociale
	Filozofi, histori-gjeografi

	9.
	Sociologji
	Shkenca sociale
	Filozofi, histori-gjeografi

	10.
	Teknologji
	TIK, Fizikë
	Shkencat e natyrës, informatikë, inxhinieri

	11.
	TIK
	Informatikë, TIK, matematikë, informatikë
	Matematikë

	12.
	Edukimi fizik, sporte dhe shëndeti
	Edukim fizik
	

	13.
	Arte
	Arti skenik, muzikë, art figurativ
	





